ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
 ΤΕΥΧΟΣ ΔΕΥΤΕΡΟ     Αρ. Φύλλου 2491
18 Σεπτεμβρίου 2014
 ΠΕΡΙΕΧΟΜΕΝΑ
ΑΠΟΦΑΣΕΙΣ
Τροποποίηση της υπ’ αριθμ. 6653/5332/12.09.2006 
(ΦΕΚ 192 Α΄/12.09.2006) απόφασης της Προέδρου 
της Βουλής «Θέση σε ισχύ του Ειδικού Κανονι−
σμού Οργάνωσης και Λειτουργίας της Υπηρεσί−
ας Εφαρμογής Ευρωπαϊκών Προγραμμάτων της 
Βουλής των Ελλήνων», όπως ισχύει. .............................. 1
Αναστολή Εφαρμογής Απόφασης Συγχωνεύσεων 
Σχολικών Μονάδων Πρωτοβάθμιας Εκπαίδευσης 
Ν. Φωκίδας. .......................................................................................... 2
Μηνιαία καταβολή ασφαλιστικών εισφορών των 
ασφαλισμένων του O.A.Ε.Ε. ................................................... 3
Σύσταση και συγκρότηση ειδικής νομοπαρασκευα−
στικής επιτροπής με αντικείμενο την κατάρτιση 
σχεδίου νόμου για την ενσωμάτωση της «Οδηγίας 
2014/62/ΕΕ του Ευρωπαϊκού Κοινοβουλίου και του 
Συμβουλίου της 15ης Μαΐου 2014 σχετικά με την 
προστασία του ευρώ και άλλων νομισμάτων από 
την παραχάραξη και την κιβδηλεία μέσω του ποι−
νικού δικαίου και για την αντικατάσταση της από−
φασης −πλαισίου 2000/383/ΔΕΥ του Συμβουλίου», 
τη σύνταξη της σχετικής αιτιολογικής έκθεσης, 
της έκθεσης αξιολόγησης συνεπειών ρυθμίσεων 
και του πίνακα αντιστοίχισης των προτεινόμενων 
με το σχέδιο νόμου διατάξεων με τις διατάξεις 
της Οδηγίας. ...................................................................................... 4
Τροποποίηση−Συμπλήρωση του Κανονισμού για την 
εφαρμογή απαιτήσεων της Σύμβασης Ναυτι−
κής Εργασίας. 2006, που εγκρίθηκε με την αριθ. 
3522.2/08/2013 ΚΥΑ (Β΄ 1671). ................................................. 5ΑΠΟΦΑΣΕΙΣ
 Πρωτ. 8386Αριθμ. (1) Διεκπ. 5628
 Τροποποίηση της υπ’ αριθμ. 6653/5332/12.09.2006 (ΦΕΚ 
192 Α΄/12.09.2006) απόφασης της Προέδρου της Βου−
λής «Θέση σε ισχύ του Ειδικού Κανονισμού Οργά−
νωσης και Λειτουργίας της Υπηρεσίας Εφαρμογής 
Ευρωπαϊκών Προγραμμάτων της Βουλής των Ελλή−
νων», όπως ισχύει.
  Ο ΠΡΟΕΔΡΟΣ
ΤΗΣ ΒΟΥΛΗΣ ΤΩΝ ΕΛΛΗΝΩΝ
  Έχοντας υπόψη:
1. Τις διατάξεις:
α) των παραγράφων 1 και 6 του άρθρου 65, της πα−
ραγράφου 6 του άρθρου 103 του Συντάγματος και των 
παραγράφων 1 και 4 του άρθρου 11 του Κανονισμού της 
Βουλής (Μέρος Κοινοβουλευτικό−ΦΕΚ 106 Α΄/24.06.1987), 
όπως ισχύει,
β) των άρθρων 1, 32, 97, 100, 101, 149, 151 και 164ΣΤ του 
Κανονισμού της Βουλής (Μέρος Β΄− ΦΕΚ 51 Α΄/10.04.1997), 
όπως ισχύει,
γ) της υπ’ αριθμ. 6653/5332/12.09.2006 (ΦΕΚ 192 Α΄/
12.09.2006) απόφασης της Προέδρου της Βουλής των 
Ελλήνων «Θέση σε ισχύ του Ειδικού Κανονισμού Ορ−
γάνωσης και Λειτουργίας της Υπηρεσίας Εφαρμογής 
Ευρωπαϊκών Προγραμμάτων της Βουλής των Ελλήνων», 
όπως ισχύει,
δ) της υπ’ αριθμ. 9439/7306/08.12.2006 (ΦΕΚ 1881 Β΄/
29.12.2006) απόφασης της Προέδρου της Βουλής «Με−
ταβίβαση εξουσίας υπογραφής στους Συντονιστή της 
Υπηρεσίας Εφαρμογής Ευρωπαϊκών Προγραμμάτων, 31085
31086  ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ)  
Προϊστάμενο της Διεύθυνσης Εφαρμογής Έργων και 
Προϊσταμένους των Τμημάτων Παρακολούθησης Έργων, 
Ειδικού Λογαριασμού και Γραφείου Διασύνδεσης της 
Βουλής στο Ευρωπαϊκό Κοινοβούλιο», όπως ισχύει, και 
ιδία της περίπτωσης ε) της παραγράφου 1 του άρθρου 
Μόνου, αυτής,
ε) των υπ’ αριθμ. (i) 12564/8354/23.12.2013 (ΦΕΚ 3341 Β΄/
23.12.2013) και (ii) 12687/8436/30.12.2013 (ΦΕΚ 3370 Β΄/
31.12.2013) αποφάσεων του Προέδρου της Βουλής των 
Ελλήνων,
στ) του ν. 3213/2003 (ΦΕΚ 309 Α΄/31.12.2003), όπως 
ισχύει,
2. Τη με αριθμ. πρωτ. ΥΕΕΠ 444/02.07.2014 Εισήγηση 
του Συντονιστή της Υπηρεσίας Εφαρμογής Ευρωπαϊκών 
Προγραμμάτων της Βουλής των Ελλήνων (Υ.Ε.Ε.Π.), σύμ−
φωνα με τις διατάξεις της περίπτωσης ζ) της παραγρά−
φου 3 του άρθρου 8 της υπ’ αριθμ. 6653/5332/12.09.2006 
(ΦΕΚ 192 Α΄/12.09.2006) απόφασης της Προέδρου της 
Βουλής των Ελλήνων, όπως ισχύει.
3. Το γεγονός, ότι από τις διατάξεις της παρούσας 
απόφασης δεν προκαλείται δαπάνη σε βάρος του προ−ϋπολογισμού δαπανών της Βουλής των Ελλήνων, απο−
φασίζουμε:
Την τροποποίηση της υπ’ αριθμ. 6653/5332/12.09.2006 
(ΦΕΚ 192 Α΄/12.09.2006) απόφασης της Προέδρου της 
Βουλής «Θέση σε ισχύ του Ειδικού Κανονισμού Οργά−
νωσης και Λειτουργείας της Υπηρεσίας Εφαρμογής Ευ−
ρωπαϊκών Προγραμμάτων της Βουλής των Ελλήνων», 
όπως ισχύει, ως ακολούθως:
Άρθρο 1
Στο άρθρο 6 του Β΄ Κεφαλαίου της υπ’ αριθμ. 6653/ 
5332/12.09.2006 (ΦΕΚ 192 Α΄/12.09.2006) απόφασης της 
Προέδρου της Βουλής, όπως ισχύει, προστίθενται πα−
ράγραφοι 3, 4 και 5 ως εξής:
«3. Οι διατάξεις του ν. 3213/2003 (ΦΕΚ 309 Α΄/31.12.2003), 
όπως εκάστοτε ισχύει, περί υποχρεώσεως υποβολής 
δήλωσης και ελέγχου περιουσιακής κατάστασης εφαρ−
μόζονται αναλόγως και για (i) το προσωπικό των πε−
ριπτώσεων α), β), γ), δ) και ε) της παραγράφου 1 του 
παρόντος άρθρου, και (ii) το προσωπικό της Υ.Ε.Ε.Π. που 
ορίζεται, Πρόεδροι και μέλη των επιτροπών διενέργει−
ας και αξιολόγησης των αποτελεσμάτων διαγωνισμών 
προμηθειών, παροχής υπηρεσιών και ανάθεσης έργων αρμοδιότητας της Υ.Ε.Ε.Π., κατ’ ανάλογη εφαρμογή της 
περίπτωσης ια΄ της παραγράφου 1 του άρθρου 1 του 
ανωτέρω νόμου.
4. Η δήλωση της παραγράφου 3 του παρόντος άρθρου 
υποβάλλεται από τους υπόχρεους μέσα σε ενενήντα 
(90) ημέρες από την ανάληψη των καθηκόντων τους 
ή την απόκτηση της ιδιότητας τους (αρχική δήλωση). 
Τα μετέπειτα έτη, η δήλωση υποβάλλεται κάθε χρόνο 
κατά το διάστημα της θητείας ή της διατήρησης της 
ιδιότητας των υπόχρεων και για ένα (1) έτος, μετά από 
την απώλεια ή τη λήξη της, και το αργότερο τρεις (3) μήνες μετά τη λήξη της προθεσμίας υποβολής της δή−
λωσης φορολογίας εισοδήματος.
5. Για τον κατάλογο των ελεγχόμενων προσώπων της 
παραγράφου 3 του παρόντος άρθρου εφαρμόζονται 
αναλόγως οι εκάστοτε ισχύουσες διατάξεις. Ο κατάλο−
γος συντάσσεται και διαβιβάζεται από το Συντονιστή 
της Υ.Ε.Ε.Π.»Άρθρο 2
Η ισχύς των διατάξεων της παρούσας αρχίζει από 
τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της 
Κυβερνήσεως.
  Αθήνα, 11 Σεπτεμβρίου 2014 
Ο ΠΡΟΕΔΡΟΣ ΤΗΣ ΒΟΥΛΗΣ  
ΕΥΑΓΓΕΛΟΣ − ΒΑΣΙΛΕΙΟΣ ΜΕΪΜΑΡΑΚΗΣ
F
    Αριθμ. 141814/Δ4 (2)
Αναστολή Εφαρμογής Απόφασης Συγχωνεύσεων Σχο−
λικών Μονάδων Πρωτοβάθμιας Εκπαίδευσης Ν. Φω−
κίδας.
  Ο ΥΦΥΠΟΥΡΓΟΣ
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ
  Έχοντας υπόψη:
1. Τις διατάξεις της παρ. 10 του άρθρου 4 του Ν. 1566/ 
1985 (ΦΕΚ 167/τ. Α΄/30−09−1985) «Δομή και Λειτουργία 
της πρωτοβάθμιας και δευτεροβάθμιας εκπαίδευσης και 
άλλες διατάξεις» σε συνδυασμό με τις διατάξεις των 
παρ. 2 και 5 του άρθρου 11 του Ν. 1966/1991 (ΦΕΚ 147 τ. Α΄ 
/26.9.1991) «Μεταγραφές φοιτητών ΑΕΙ, σπουδαστών ΤΕΙ 
και άλλες διατάξεις».
2. Τις διατάξεις του άρθρου 94 του Ν. 3852/2010 (ΦΕΚ 
87/τ. Α΄/07−06−2010) «Νέα Αρχιτεκτονική της Αυτοδιοί−
κησης και της Αποκεντρωμένης Διοίκησης − Πρόγραμμα 
Καλλικράτης».
3. Τις διατάξεις της παρ. 15 του άρθρου 59 του Ν. 3966/ 
2011 (ΦΕΚ 118/τ. Α΄/24−05−2011) «Θεσμικό Πλαίσιο των 
Πρότυπων Πειραματικών Σχολείων, ίδρυση Ινστιτούτου 
Εκπαιδευτικής Πολιτικής, Οργάνωση του Ινστιτούτου 
Τεχνολογίας Υπολογιστών και εκδόσεων «ΔΙΟΦΑΝΤΟΣ» 
και λοιπές διατάξεις.
4. Τις διατάξεις του άρθρου 90 του Κώδικα Νομοθε−
σίας για την Κυβέρνηση και τα Κυβερνητικά όργανα 
(κωδικοποιητικό π.δ. 63/2005, Α΄ 98 ).
5. Την αρ. 94654/ΣΤ5/19−06−2014 (ΦΕΚ 1618/τ. Β΄/
19−06−2014) κοινή απόφαση του Πρωθυπουργού και του 
Υπουργού Παιδείας και Θρησκευμάτων με θέμα «Κα−
θορισμός αρμοδιοτήτων στους Υφυπουργούς Παιδείας 
και Θρησκευμάτων, Αλέξανδρο Δερμεντζόπουλο και 
Κωνσταντίνο Κουκοδήμο».
6. Την αριθμ. 72624/Δ4/12−05−2014 (ΦΕΚ 1329/τ. Β΄/
26−05−2014) κοινή υπουργική απόφαση με θέμα «Ιδρύσεις, 
Προαγωγές, Υποβιβασμοί, Συγχωνεύσεις και Καταργή−σεις Δημοτικών Σχολείων και Νηπιαγωγείων».
7. Το αριθμ. ΕΠ. 104/26−08−2014 έγγραφο της Περιφε−
ρειακής Διεύθυνσης ΠΕ και ΔΕ Στερεάς Ελλάδας.
8. Το αριθμ. ΕΠ.4/28−08−2014 έγγραφο της Διεύθυνσης 
Πρωτοβάθμιας Εκπαίδευσης Φωκίδας προς το Δήμο 
Δωρίδας με το οποίο ζητήθηκε η γνωμοδότηση του 
Δημοτικού Συμβουλίου επί του θέματος της παρούσας 
και η οποία δεν κοινοποιήθηκε στην υπηρεσία μας μέχρι 
τον χρόνο έκδοσης της παρούσας απόφασης.
9. Το γεγονός ότι από την απόφαση αυτή δεν προκα−
λείται δαπάνη σε βάρος του κρατικού προϋπολογισμού, 
αποφασίζουμε:
Αναστέλλουμε την εφαρμογή της αρ. 72624/Δ4/12−05−2014
(ΦΕΚ 1329/τ. Β΄/26−05−2014) Κ.Υ.Α. με θέμα «Ιδρύσεις, Προ−
αγωγές, Υποβιβασμοί, Συγχωνεύσεις και Καταργήσεις 
 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ)  31087
Δημοτικών Σχολείων και Νηπιαγωγείων» για το σχολικό 
έτος 2014−2015 κατά το μέρος που αφορά:
α) Στη συγχώνευση του 1/θ Δημοτικού Σχολείου Αμυ−
γδαλιάς με το 6/θ Δημοτικό Σχολείο Λιδορικίου σε 
ένα νέο 6/θ Δημοτικό Σχολείο Λιδορικίου με έδρα το 
Λιδορίκι, της Διεύθυνσης Πρωτοβάθμιας Εκπαίδευσης 
Φωκίδας, της Περιφερειακής Διεύθυνσης ΠΕ και ΔΕ 
Στερεάς Ελλάδας.
β) Στη συγχώνευση του 2/θ Δημοτικού Σχολείου Μα−
ραθιά με το 6/θ Δημοτικό Σχολείο Ευπαλίου σε ένα νέο 
6/θ Δημοτικό Σχολείο Ευπαλίου με έδρα το Ευπάλιο, της 
Διεύθυνσης Πρωτοβάθμιας Εκπαίδευσης Φωκίδας, της 
Περιφερειακής Διεύθυνσης ΠΕ και ΔΕ Στερεάς Ελλάδας.
γ) Στη συγχώνευση του 1/θ Νηπιαγωγείου Μαραθιά 
με το 1/θ Νηπιαγωγείο Ευπαλίου σε ένα νέο 1/θ Νηπια−
γωγείο Ευπαλίου με έδρα το Ευπάλιο, της Διεύθυνσης 
Πρωτοβάθμιας Εκπαίδευσης Φωκίδας, της Περιφερεια−κής Διεύθυνσης Π Ε και ΔΕ Στερεάς Ελλάδας.
δ) Στη συγχώνευση του 1/θ Νηπιαγωγείου Αμυγδαλιάς 
με το 1/θ Νηπιαγωγείο Λιδορικίου σε ένα νέο 1/θ Νηπια−
γωγείο Λιδορικίου με έδρα το Λιδορίκι, της Διεύθυνσης 
Πρωτοβάθμιας Εκπαίδευσης Φωκίδας, της Περιφερεια−κής Διεύθυνσης ΠΕ και ΔΕ Στερεάς Ελλάδας.
Η απόφαση αυτή να δημοσιευθεί στην Εφημερίδα της 
Κυβερνήσεως.
  Μαρούσι, 9 Σεπτεμβρίου 2014 
Ο ΥΦΥΠΟΥΡΓΟΣ
ΑΛΕΞΑΝΔΡΟΣ ΔΕΡΜΕΝΤΖΟΠΟΥΛΟΣ
F
    Αριθμ. 15727/234/Φ10035 (3)
Μηνιαία καταβολή ασφαλιστικών εισφορών των 
ασφαλισμένων του O.A.Ε.Ε. 
 Ο ΥΠΟΥΡΓΟΣ
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ
  Έχοντας υπόψη:
1. Τις διατάξεις της περ. 1 της υποπαραγράφου ΙΑ.1 3 
της παρ. ΙΑ του άρθρου πρώτου του ν. 4254/2014 (Α, 85).
2. Τις διατάξεις του ν. 3607/2007 (Α, 245) όπως ισχύει.
3. Τις διατάξεις του άρθρου 90 του Π.Δ/τος 63/2005 
(Α, 98) «Κώδικας Νομοθεσίας για την Κυβέρνηση και τα 
Κυβερνητικά Όργανα».
4. Τις διατάξεις του Π.Δ/τος 113/2010 (Α, 194) «Ανάληψη 
υποχρεώσεων από τους Διατάκτες» (194 Α΄).
5. Τις διατάξεις του Π.Δ/τος 85/2012 «Ίδρυση και Μετο−
νομασία Υπουργείων, μεταφορά και κατάργηση υπηρε−
σιών» (141 Α΄) όπως τροποποιήθηκε και ισχύει.
6. Τις διατάξεις του Π.Δ/τος 86/2012 (Α, 141) «Διορισμός 
Υπουργών, Αναπληρωτών Υπουργών και Υφυπουργών».
7. Τις διατάξεις του Π.Δ/τος 119/2013 (Α, 153) «Διορισμός 
Αντιπροέδρου της Κυβέρνησης, Υπουργών, Αναπληρω−
τών Υπουργών και Υφυπουργών».
8. Το Π.Δ. 89/2014 (ΦΕΚ 134, Α΄, 10−06−2014) «Διορισμός 
Υπουργών, Αναπληρωτών Υπουργών και Υφυπουργών».
9. Τη με αρ. οικ. 20894/61/20−6−2014 (Φ.Ε.Κ. 1634/τ. Β΄/
20−06−2014) απόφαση του Πρωθυπουργού και του 
Υπουργού Εργασίας, Κοινωνικής Ασφάλισης και Πρό−
νοιας, όπως αυτή τροποποιήθηκε με την υπ’ αριθμ. 27695/77/8−8−2014 απόφαση και ισχύει (ΦΕΚ Β΄ 2244/
18−8−2014) «καθορισμός αρμοδιοτήτων των Υφυπουργών 
Εργασίας, Κοινωνικής Ασφάλισης και Πρόνοιας Βασιλείου 
Κεγκέρογλου, Αντωνίου Μπέζα και Ιωάννη Πλακιωτάκη».10. Την υπ’ αρ.167/59/12−6−2014 απόφαση του ΔΣ του 
Ο.Α.Ε.Ε.
11. Το αρ. πρ. 9354/09−09−2014 έγγραφο της ΗΔΙΚΑ ΑΕ.
12. Το γεγονός ότι από την Απόφαση αυτή δεν προκα−
λείται δαπάνη στον προϋπολογισμό του Ο.Α.Ε.Ε.
13. Την ανάγκη για τον καθορισμό αναγκαίων λεπτομε−
ρειών για την έναρξη της μηνιαίας καταβολής εισφορών 
για τους ασφαλισμένους του Ο.Α.Ε.Ε., αποφασίζουμε:
ΑΡΘΡΟ 1
ΥΠΟΧΡΕΟΙ
Οι εισφορές καταβάλλονται από τους υπόχρεους 
ασφαλισμένους του Ο.Α.Ε.Ε. μηνιαία και μέχρι το τέλος του επόμενου μήνα εκείνου στον οποίο ανάγονται, δια−φορετικά από την πρώτη ημέρα του μεθεπόμενου μήνα καθίστανται καθυστερούμενες και υπόκεινται σε επιβα−
ρύνσεις, σύμφωνα με τις ισχύουσες κάθε φορά διατάξεις.
ΑΡΘΡΟ 2
ΔΙΑΔΙΚΑΣΙΑ ΕΦΑΡΜΟΓΗΣ
Οι μηνιαίες εισφορές, με κάθε απαραίτητο για την 
πληρωμή στοιχείο, αναρτώνται στις ηλεκτρονικές Υπη−ρεσίες του Ο.Α.Ε.Ε.
Ο Οργανισμός μεριμνά για τη γνωστοποίηση της 
ανάρτησης, με κάθε πρόσφορο ηλεκτρονικό μέσο.
Οι ασφαλισμένοι εγγράφονται υποχρεωτικά στις ηλε−
κτρονικές υπηρεσίες του ιστότοπου του O.A.Ε.Ε. και 
πιστοποιούνται με τις ισχύουσες κάθε φορά νόμιμες 
προδιαγραφές και διαδικασίες, προκειμένου να ενημε−ρώνονται για τις μηνιαίες υποχρεώσεις τους.
ΑΡΘΡΟ 3
ΕΜΠΛΕΚΟΜΕΝΟΙ ΦΟΡΕΙΣ
Στη διαδικασία εφαρμογής της μηνιαίας καταβολής 
ασφαλιστικών εισφορών των υπόχρεων ασφαλισμένων του Ο.Α.Ε.Ε. συμμετέχουν η ΗΔΙΚΑ Α.Ε., η Δ/νση Πληρο−φορικής και η Δ/νση Εσόδων του Ο.Α.Ε.Ε.
ΑΡΘΡΟ 4
ΠΡΟΕΤΟΙΜΑΣΙΑ − ΕΦΑΡΜΟΓΗ ΚΑΙ ΥΛΟΠΟΙΗΣΗ
Για την εφαρμογή της μηνιαίας καταβολής ασφαλιστι−
κών εισφορών των υπόχρεων ασφαλισμένων του Ο.Α.Ε.Ε. 
η Η.ΔΙ.Κ.Α. Α.Ε. προβαίνει στις παρακάτω ενέργειες:
1. Προσαρμόζει τις υφιστάμενες μηχανογραφικές 
εφαρμογές έτσι ώστε να ανταποκρίνονται στη μηνιαία 
ροή ασφαλιστικών εισφορών από την έναρξη ισχύος 
της παρούσης.
2. Ενημερώνει ηλεκτρονικά τον Ο.Α.Ε.Ε. εντός των 
πέντε πρώτων εργασίμων ημερών κάθε μήνα, με κάθε απαραίτητο για την πληρωμή και ανάρτηση στον ιστό−τοπο του Ο.Α.Ε.Ε. στοιχείο.
Η Δ/νση Πληροφορικής του Ο.Α.Ε.Ε. αναρτά τα δεδο−
μένα στις ηλεκτρονικές υπηρεσίες του ιοτότοπου του 
Ο.Α.Ε.Ε. για την ενημέρωση των εγγεγραμμένων σ’ αυτό 
ασφαλισμένων του Ο.Α.Ε.Ε..
ΑΡΘΡΟ 5
ΗΜΕΡΟΜΗΝΙΑ ΕΝΑΡΞΗΣ ΥΠΟΧΡΕΩΣΕΩΝ 
ΕΜΠΛΕΚΟΜΕΝΩΝ ΦΟΡΕΩΝ
Η ημερομηνία έναρξης της μηνιαίας καταβολής ασφα−
λιστικών εισφορών των ασφαλισμένων του Ο.Α.Ε.Ε. σύμ−
φωνα με τα οριζόμενα στην απόφαση αυτή, ορίζεται η 01.03.2015.
31088  ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ)  
Η απόφαση αυτή να δημοσιευθεί στην Εφημερίδα της 
Κυβερνήσεως.
  Αθήνα, 10 Σεπτεμβρίου 2014 
Ο ΥΦΥΠΟΥΡΓΟΣ
ΑΝΤΩΝΙΟΣ ΜΠΕΖΑΣ
F
    Αριθμ. 71689 (4)
Σύσταση και συγκρότηση ειδικής νομοπαρασκευαστι−
κής επιτροπής με αντικείμενο την κατάρτιση σχεδί−
ου νόμου για την ενσωμάτωση της «Οδηγίας 2014/62/
ΕΕ του Ευρωπαϊκού Κοινοβουλίου και του Συμβουλί−
ου της 15ης Μαΐου 2014 σχετικά με την προστασία 
του ευρώ και άλλων νομισμάτων από την παραχά−
ραξη και την κιβδηλεία μέσω του ποινικού δικαίου 
και για την αντικατάσταση της απόφασης −πλαισί−ου 2000/383/ΔΕΥ του Συμβουλίου», τη σύνταξη της 
σχετικής αιτιολογικής έκθεσης, της έκθεσης αξιο−
λόγησης συνεπειών ρυθμίσεων και του πίνακα αντι−
στοίχισης των προτεινόμενων με το σχέδιο νόμου 
διατάξεων με τις διατάξεις της Οδηγίας. 
 Ο ΥΠΟΥΡΓΟΣ ΔΙΚΑΙΟΣΥΝΗΣ, 
ΔΙΑΦΑΝΕΙΑΣ ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 
 Έχοντας υπόψη:
1) Τις διατάξεις:
α) του άρθρου 5 παρ. 6 του ν. 2408/1996 (ΦΕΚ Α΄ 104), 
όπως τροποποιήθηκε με το άρθρο 10 του ν. 3060/2002 
(ΦΕΚ Α΄ 242) «Ρύθμιση θεμάτων αρμοδιότητας του 
Υπουργείου Δικαιοσύνης»,
β) του άρθρου 21 του ν. 4024/2011 (ΦΕΚ Α΄ 226) «Συντα−
ξιοδοτικές ρυθμίσεις, ενιαίο μισθολόγιο − βαθμολόγιο, 
εργασιακή εφεδρεία και άλλες διατάξεις εφαρμογής 
του μεσοπρόθεσμου πλαισίου δημοσιονομικής στρα−
τηγικής 2012 − 2015»,
γ) του άρθρου 41 παρ. 2 του ν. 1756/1988 «Κώδικας 
Οργανισμού Δικαστηρίων και Κατάστασης Δικαστικών 
Λειτουργών» (ΦΕΚ Α΄ 35), όπως ισχύει, και
δ) του άρθρου 7 παρ. 2 περ. β΄ του ν. 3469/2006 «Εθνικό 
Τυπογραφείο, Εφημερίς της Κυβερνήσεως και λοιπές 
διατάξεις» (ΦΕΚ Α΄ 131).
2) Το υπ’ αριθμ. πρωτ. 476/25.6.2014 έγγραφο του 
Αρείου Πάγου, τα υπ’ αριθμ. πρωτ. 8963/26.6.2014 και 
11121/31.7.2014 έγγραφα του Εφετείου Αθηνών, το υπ’ 
αριθμ. πρωτ. 1311/14/1067605/28.6.2014 έγγραφο του 
Αρχηγείου της Ελληνικής Αστυνομίας, το υπ’ αριθμ. 
πρωτ. ΓΔΟΠ0001084ΕΞ2014/ΔΕΕ582/12.8.2014 έγγρα−
φο του Υπουργείου Οικονομικών, το υπ’ αριθμ. πρωτ. 
165/8.7.2014 έγγραφο της Τράπεζας της Ελλάδος και το 
υπ’ αριθμ. πρωτ. 7988/1.7.2014 έγγραφο του Δικηγορικού 
Συλλόγου Αθηνών.
3) Την ανάγκη σύστασης και συγκρότησης της εν θέ−
ματι ειδικής νομοπαρασκευαστικής επιτροπής.
4) Το γεγονός ότι από τις διατάξεις της παρούσας 
δεν προκαλείται δαπάνη, αποφασίζουμε:
Ι) Τη σύσταση και συγκρότηση ειδικής νομοπαρασκευ−
αστικής επιτροπής με αντικείμενο την κατάρτιση σχεδί−
ου νόμου για την ενσωμάτωση της «Οδηγίας 2014/62/ΕΕ 
του Ευρωπαϊκού Κοινοβουλίου και του Συμβουλίου της 
15ης Μαΐου 2014 σχετικά με την προστασία του ευρώ 
και άλλων νομισμάτων από την παραχάραξη και την κιβδηλεία μέσω του ποινικού δικαίου και για την αντι−
κατάσταση της απόφασης − πλαισίου 2000/383/ΔΕΥ του 
Συμβουλίου», τη σύνταξη της σχετικής αιτιολογικής έκ−
θεσης, της έκθεσης αξιολόγησης συνεπειών ρυθμίσεων 
και του πίνακα αντιστοίχισης των προτεινόμενων με το 
σχέδιο νόμου διατάξεων με τις διατάξεις της Οδηγίας.
Η ειδική νομοπαρασκευαστική επιτροπή αποτελείται 
από τους:
1. Κωνσταντίνο Φράγκο του Γεωργίου, Αρεοπαγίτη, 
ως Πρόεδρο,
2. Ανδρέα Ποταμιάνο του Δημητρίου, Πρόεδρο Εφετών 
Αθηνών,
3. Διονύσιο Παλλαδινό του Γεωργίου, Εφέτη Αθηνών,4. Νικόλαο Σκαρτσή του Λεωνίδα, Αστυνομικό Υποδι−
ευθυντή, με αναπληρώτρια τη Δοξούλα Κουτσοτόλιου του Θεοδώρου, Αστυνόμο Β',
5. Σπυρίδωνα Παρούτη του Ευστρατίου, Αναπληρωτή 
Προϊστάμενο του Τμήματος Ενιαίας Αγοράς και Εσω−τερικών Ευρωπαϊκών Πολιτικών της Διεύθυνσης Ευρω−
παϊκής Πολιτικής του Υπουργείου Οικονομικών,
6. Γεώργιο Γύπαρη του Ιωσήφ, Υποδιευθυντή της Δι−
εύθυνσης Ταμείων της Τράπεζας της Ελλάδος,
7. Έφη Στεφάνου του Θεοδώρου, Δικηγόρο στο Τμήμα 
Θεμάτων Χρηματοοικονομικών και ΕΣΚΤ της Διεύθυνσης 
Νομικών Υπηρεσιών της Τράπεζας της Ελλάδος,
8. Δημήτριο Βούλγαρη του Λάμπρου, Δικηγόρο Αθη−
νών, ως εκπρόσωπο του Δικηγορικού Συλλόγου Αθηνών 
και
9. Δημήτριο Σκάρπα του Κωνσταντίνου, Δικηγόρο 
Αθηνών, ως μέλη.
Χρέη γραμματέα της ανωτέρω ειδικής νομοπαρασκευ−
αστικής επιτροπής θα εκτελεί η Πολυξένη Λιαμπότη του 
Πέτρου, δικαστική υπάλληλος του Διοικητικού Πρωτο−
δικείου Αθηνών, αποσπασμένη στην Κεντρική Υπηρεσία 
του Υπουργείου Δικαιοσύνης, Διαφάνειας και Ανθρωπί−
νων Δικαιωμάτων.
Η ειδική νομοπαρασκευαστική επιτροπή οφείλει να 
περατώσει το έργο της έως τις 31 Δεκεμβρίου 2014.
II) Στον Πρόεδρο, τα μέλη και την εκτελούσα χρέη 
γραμματέα της ανωτέρω ειδικής νομοπαρασκευαστικής 
επιτροπής ουδεμία αποζημίωση καταβάλλεται.
Η απόφαση αυτή να δημοσιευθεί στην Εφημερίδα της 
Κυβερνήσεως. 
 Αθήνα, 10 Σεπτεμβρίου 2014
Ο ΥΠΟΥΡΓΟΣ 
ΧΑΡΑΛΑΜΠΟΣ ΑΘΑΝΑΣΙΟΥ 
F
   Αριθμ. 4337.6/03/2014 (5)
Τροποποίηση−Συμπλήρωση του Κανονισμού για την 
εφαρμογή απαιτήσεων της Σύμβασης Ναυτικής Εργα−
σίας. 2006, που εγκρίθηκε με την αριθ. 3522.2/08/2013 
ΚΥΑ (Β΄ 1671). 
 ΟΙ ΥΠΟΥΡΓΟΙ 
ΥΓΕΙΑΣ − ΝΑΥΤΙΛΙΑΣ ΚΑΙ ΑΙΓΑΙΟΥ 
 Έχοντας υπόψη:
1. Τις διατάξεις:
α) των παραγράφων 1 και 3 του άρθρου τρίτου του 
 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ)  31089
ν. 4078/2012 «Κύρωση της Σύμβασης Ναυτικής Εργασίας, 
2006, της Διεθνούς Οργάνωσης Εργασίας» (Α΄ 179).
β) του ν.δ. 399/1947 «Περί κυρώσεως Πράξεως τροπο−
ποιήσεως του καταστατικού Χάρτου (Συντάγματος) της 
Διεθνούς Οργανώσεως της Εργασίας» (Α΄ 183).
γ) του Κώδικα Δημοσίου Ναυτικού Δικαίου, που κυρώ−
θηκε με το ν.δ. 187/1973 (Α΄ 261).
δ) του ν. 4150/2013 «Ανασυγκρότηση του Υπουργείου 
Ναυτιλίας και Αιγαίου και άλλες διατάξεις» (Α΄ 102).
ε) του άρθρου 5 του π.δ. 85/2012 «Ίδρυση και μετονομα−
σία Υπουργείων, μεταφορά και κατάργηση υπηρεσιών» 
(Α΄ 141), όπως τροποποιήθηκε με το άρθρο 1 του π.δ. 94/
2012 «Τροποποίηση π.δ. 85/2012 «Ίδρυση και μετονομα−σία Υπουργείων, μεταφορά και κατάργηση υπηρεσιών» (Α΄ 149).
στ) του π.δ. 95/2000 «Οργανισμός του Υπουργείου 
Υγείας και Πρόνοιας» (Α΄ 76), όπως ισχύει.
ζ) του π.δ. 89/2014 «Διορισμός Υπουργών, Αναπληρω−
τών Υπουργών και Υφυπουργών» (Α΄ 134)
η) του π.δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α΄ 153).
θ) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε με το άρθρο πρώτο του π.δ. 63/2005 (Α΄ 98).
2. Την ανάγκη διαμόρφωσης απαιτήσεων της εθνικής 
νομοθεσίας για την εφαρμογή της Σύμβασης Ναυτικής 
Εργασίας, 2006, της Διεθνούς Οργάνωσης Εργασίας και 
έγκαιρης προσαρμογής των υπόχρεων προς εφαρμογή 
απαιτήσεων της Σύμβασης αυτής.
3. Το γεγονός ότι από την παρούσα δεν προκαλείται 
δαπάνη σε βάρος του κρατικού Προϋπολογισμού, απο−φασίζουμε:Άρθρο 1
Τροποποίηση−Συμπλήρωση του Κανονισμού νια 
την εφαρμογή απαιτήσεων της Σύμβασης Ναυτικής 
Εργασίας, 2006, που εγκρίθηκε με την 
αριθ. 3522.2/08/2013 ΚΥΑ (Β΄ 1671)
Το άρθρο 15 του Κανονισμού που εγκρίθηκε με το 
άρθρο πρώτο της αριθ. 3522.2/08/2013/28−06−2013 από−
φασης των Υπουργών Υγείας και Ναυτιλίας και Αιγαίου 
«Κανονισμός για την Εφαρμογή απαιτήσεων της Σύμβα−
σης Ναυτικής Εργασίας, 2006, της Διεθνούς Οργάνωσης 
Εργασίας» (Β΄ 1671) τροποποιείται ως εξής:
α) Στο τέλος της παραγράφου 1 προστίθεται νέο εδά−
φιο ως ακολούθως:
«Δεν υπάρχει απαίτηση για την επίτευξη δέκα (10) 
εναλλαγών αέρα στις περιπτώσεις που το πλοίο δια−θέτει κλιματιστική μονάδα».
β) Στο τέλος της παραγράφου 6 προστίθεται νέο 
εδάφιο ως ακολούθως:
«Για εξωτερική θερμοκρασία κάτω των 35 °C να επι−
τυγχάνεται θερμοκρασιακή διαφορά εξωτερικής με εσω−
τερική θερμοκρασία όχι μικρότερη των 5 °C βαθμών».
Άρθρο 2
Έναρξη ισχύος
Η ισχύς της απόφασης αυτής αρχίζει από τη δημοσί−
ευση της στην Εφημερίδα της Κυβερνήσεως. 
Η απόφαση αυτή να δημοσιευθεί στην Εφημερίδα της 
Κυβερνήσεως. 
 Πειραιάς, 3 Σεπτεμβρίου 2014
ΟΙ ΥΠΟΥΡΓΟΙ 
 ΥΓΕΙΑΣ ΝΑΥΤΙΛΙΑΣ ΚΑΙ ΑΙΓΑΙΟΥ
 ΜΑΥΡΟΥΔΗΣ ΒΟΡΙΔΗΣ ΜΙΛΤΙΑΔΗΣ ΒΑΡΒΙΤΣΙΩΤΗΣ           


31092  ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ)  
ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ
ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * FAX 210 52 21 004 *02024911809140008*ΕΘΝΙΚΟ ΤΥΠΟΓΡΑΦΕΙΟ
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ
øîñì  õðì÷ì÷  úùððò  øì÷ êúìñêöîç÷  øì÷ ïùèêöòì÷ê÷
Σε έντυπη μορφή:
• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού.
• Για τα φωτοαντίγραφα Φ.Ε.Κ. σε 0,15 € ανά σελίδα.
Σε μορφή DVD/CD:
Τεύχος Ετήσια έκδοση Τριμηνιαία έκδοση Μηνιαία έκδοση Τεύχος Ετήσια έκδοση Τριμηνιαία έκδοση Μηνιαία έκδοση
Α΄ 150 € 40 € 15 € Α.Α.Π. 110 € 30 € -
Β΄ 300 € 80 € 30 € Ε.Β.Ι. 100 € − -
Γ΄ 50 € − − Α.Ε.Δ. 5 € − -
Υ.Ο.Δ.Δ. 50 € − − Δ.Δ.Σ. 200 € − 20 €
Δ΄ 110 € 30 € − Α.Ε.−Ε.Π.Ε. − − 100 €
•  Η τιμή πώλησης μεμονωμένων Φ.Ε.Κ. σε μορφή cd−rom από εκείνα που διατίθενται σε ψηφιακή μορφή και μέχρι 100 σελίδες, σε  5 € 
προσαυξανόμενη κατά 1 € ανά 50 σελίδες.
êøì÷îê÷  ÷ùòöôñê÷  ú.ê.ï.
Τεύχος Έντυπη μορφή
Α΄ 225 €
Β΄ 320 €
Γ΄ 65 €
Υ.Ο.Δ.Δ. 65 €Τεύχος Έντυπη μορφή
Δ΄ 160 €
Α.Α.Π. 160 €
Ε.Β.Ι. 65 €
Α.Ε.Δ. 10 €Τεύχος Έντυπη μορφή
Α.Ε.−Ε.Π.Ε. 2.250 €
Δ.Δ.Σ. 225 €
Α.Σ.Ε.Π. 70 €
Ο.Π.Κ. −
•   Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα.
•   Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2. 2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα).
•  Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται.
•  Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι−τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής.
•  Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ−πτωση.
•   Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση.
Πληροφορίες  για δημοσιεύματα που καταχωρίζονται στα Φ.Ε.Κ. στο τηλ.: 210 5279000.
Φωτοαντίγραφα παλαιών Φ.Ε.Κ.: τηλ.: 210 8220885.
Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (www.et.gr)
ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30Hλεκτρονική Διεύθυνση: http://www.et.gr − e−mail: webmaster.et@et.gr